**Ministru kabineta noteikumu projekta**

**"Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – noteikumu projekts) mērķis ir papildināt noteikumus ar pamatprincipiem izbraukuma vakcinācijai dzīvesvietā, kā arī paredzēt iespēju datu apstrādei no atsevišķiem hronisko pacientu reģistriem, lai atvieglotu iespēju identificēt šos pacientus un nodrošinātu iespēju efektīvākai hronisko pacientu reģistrācijai vakcinācijai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Epidemioloģiskās drošības likuma 30. panta pirmā, otrā, trešā daļa, 31. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši prioritāri vakcinējamo personu grupu vakcinācijai ir uzsākta personu virs 70 gadiem vakcinācija un tuvākajā laikā tiks uzsākta personu ar hroniskām slimībām un citiem fiziskiem vai garīgiem traucējumiem, kas saistīti ar augstu risku attiecībā uz Covid-19 izraisītiem veselības traucējumiem, vakcinācija. Tomēr jāņem vērā, ka daļa šo cilvēku dēļ nopietniem veselības traucējumiem ir ar ierobežotām kustību iespējām un tādēļ nevar apmeklēt ārstniecības iestādi vakcinācijas veikšanai. Tādēļ tiek plānots, ka tuvākajā laikā varētu tikt uzsākta izbraukuma vakcinācija dzīvesvietā tām personām, kuras pašas nevar doties uz vakcinācijas iestādi. Vakcinācija dzīvesvietā prasa ļoti lielus resursu, jo tiek patērēts ievērojams laiks ceļā, katrai vakcinācijas epizodei tiek izmantots cits individuālo aizsardzības līdzekļu komplekts u. tml. Tajā pat laikā, vakcinējot dzīvesvietā, tiek aizsniegts ļoti neliels cilvēku skaits. Tādēļ ir svarīgi nodrošināt iespēju pēc iespējas efektīvāk izmantot vakcīnu daudzdevu flakonu, kas ir paņemts līdzi izbraukuma vakcinācijai dzīvesvietā. Lai padarītu vakcināciju dzīvesvietā pēc iespējas efektīvāku, ir jāparedz iespēja vakcinēt arī vakcinējamās personas mājsaimniecības locekļus, ja izbraukuma vakcinācijai dzīvesvietā pieejamo vakcīnu devu apjoms to pieļauj. Ņemot vērā minēto, ir nepieciešams veikt grozījumus noteikumos, lai papildinātu vakcinācijas principus ar vakcināciju dzīvesvietā, paredzot iespēju vakcinēt vakcinējamās personas mājsaimniecības locekļus, ja pieejamo vakcīnu devu apjoms to pieļauj. Vakcinācija dzīvesvietā tiks organizēta saskaņā ar Veselības ministrijas izdotu rīkojumu, kas paredz to, ka pēc personas pieteikuma saņemšanas vakcinācijai dzīvesvietā to izvērtēs konkrētās personas ģimenes ārsts, kas vislabāk pārzina personas veselības stāvokli un pārzina personas iespējas doties vakcinēties ārpus dzīvesvietas. Pamatojoties uz ģimenes ārsta lēmumu vakcinācijai dzīvesvietā, Nacionālais veselības dienests sastādīs dzīvesvietā vakcinējamo personu sarakstu, kas tiks nodots ārstniecības iestādei izbraukuma vakcinācijas dzīvesvietā organizēšanai.  Personas ar hroniskām slimībām tiek vakcinētas atbilstoši medicīniskām indikācijām, ja ir pamatota saistība ar augstu vai ļoti augstu risku veselībai no Covid-19. Šādu risku var noteikt tikai ārsts, tādēļ hronisko pacientu vakcinācija notiks pamatojoties uz ārsta nosūtījumu. Tomēr ir atsevišķas hroniskās slimības, kuru pacienti ir reģistrēti hronisko pacientu reģistros, piemēram, Cukura diabēta pacientu reģistrs, Onkoloģisko pacientu reģistrs, Multiplās sklerozes pacientu reģistrs, HIV pacientu reģistrs, C hepatīta pacientu reģistrs. Šajos reģistros reģistrētos pacientus ir iespējams identificēt bez ārsta nosūtījuma, tādējādi mazinot slogu ārstiem izsniedzot nosūtījumus vakcinācijai. Personas datu apstrāde Vienotajā veselības nozares elektroniskajā informācijas sistēmā un Ar noteiktām slimībām slimojošu pacientu reģistrā par pacientiem, kuriem diagnosticēts C hepatīts un pacientiem, kuriem diagnosticēta HIV infekcija vai saslimšana ar AIDS, Dienestam ir nepieciešama, lai pārliecinātos par vietnē manavkcina.lv reģistrējušos personu atbilstību prioritārajām grupām. Informācijas sistēmās Dienests veiks personas atbilstības pārbaudi pēc personas koda un informācijas sistēmās iekļautajiem dokumentiem (ierakstiem) neapstrādājot diagnozes. Ārstniecības iestādēm sniedzamajā informācijā Dienests norādīs tikai pazīmi par atbilstību prioritārajai grupai. Šāda personas datu apstrāde nodrošinās to, ka vakcinācijas pakalpojuma sniedzējam jau būs pieejama informācija par vakcinējamās personas atbilstību prioritārajai grupai, savukārt vakcinējamai personai nebūs jāvēršas pie ģimenes ārsta pēc izziņas (nosūtījuma) par viņa atbilstību indikācijai - hronisks pacients. Tādējādi tiks samazināts administratīvais slogs ārstiem un pacientu plūsma pie ārstiem bez pacientu medicīniskām indikācijām tikai dokumenta saņemšanai. Tādējādi tiktu nodrošināts tas, ka minētajos reģistros pieejamās personas automātiski saņems uzaicinājumu vakcinēties, bet pārējiem pacientiem būs iespēja bez nosūtījuma vakcinēties pie sava ģimenes ārsta, paralēli ārstējoties stacionārā vai arī saņemot ārsta nosūtīju vakcinācijai citā ārstniecības iestādē. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Nacionālo veselības dienestu, kas veido vakcinējamo personu sarakstus, ārstniecības iestādēm, kas veic vakcināciju, personām ar hroniskām slimībām, kas ir reģistrētas hronisko pacientu reģistros, un personām, kurām ir nepieciešama vakcinācija dzīvesvietā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar. | | |
|  | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informāciju ārstniecības personām izplatīs Nacionālais veselības dienests. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Veselības ministrs D. Pavļuts

Vīza: valsts sekretārs D. Mūrmane-Umbraško

Feldmane 67876119

[Jana.Feldmane@vm.gov.lv](mailto:Jana.Feldmane@vm.gov.lv)